TripAdvisor - Beautiful Ground Level 2 Bedroom, 2 Bathroom - Vakantiehuis in New Braunfels
Gelegen aan het water - Balkon - Vakantiehuis New Braunfels
1 van 19View from condo at the Spring fed Comal river and Schlitterbahn water park in the back ground
lizzytreto San Antonio, Texas
Joanne D, VR Owner van Beautiful Ground Level 2 Bedroom, 2 Bathroom, reageerde op deze beoordelingGereageerd 6 juni 2017 Borgtog toegestaan vir Jason Rohde | Maroela Media
ToekomsVenster: Suiwer die lug
ToekomsVenster: Jy is genoeg
Borgtog toegestaan vir Jason Rohde
Jason Rohde (Foto: Henk Kruger/ANA/African News Agency)
Die veroordeelde moordenaar Jason Rohde (50) sal Kersfees saam met sy familie kan deurbring nadat sy appèlaansoek om borgtog met streng voorwaardes toegestaan is.
Appèlregter Mandisa Maya, president van die appèlhof in Bloemfontein, het Woensdag uitspraak gelewer in Rohde se aansoek om borgtog. Dit volg nadat die appèlhof Rohde in Julie toestemming gegee om teen sy skuldigbevinding te mag appelleer. Sy regspan het die aansoek om borgtog ingedien, hangende die uitspraak van die appèl.
Rohde het in hofstukke aangevoer hy wil op borgtog vrygelaat word sodat hy na sy sakebelange kan omsien en sy kinders finansieel kan onderhou.
Hy dien tans tronkstraf van 20 jaar in die Drakenstein-gevangenis in die Paarl uit vir die moord op sy vrou, Susan, asook vir dwarsboming van die gereg omdat hy die toneel soos dié van ŉ selfmoord opgestel het.
Maya, bygestaan deur appèlregters Ian van der Merwe en Caroline Nicholls, het bepaal dat Rohde op borgtog van R200 000 vrygelaat mag word. Hy moet egter ŉ waarborg van R1 miljoen lewer.
Rohde se appèlaansoek word volgende jaar deur ’n volbank appèlregters aangehoor.
Jason en Susan Rohde. (Foto: Facebook)
Rohde gaan steeds tuis in Plettenbergbaai en daar is ook vaste adresse in Kaapstad en Johannesburg bepaal waar hy moet tuisgaan wanneer hy hofsake moet bywoon of hy sakeafsprake moet nakom. Hy moet die bevelvoerder van die polisiestasie in Plettenbergbaai twee dae voor die tyd in kennis stel indien hy van voornemens is om na Johannesburg of Kaapstad te reis. Hy mag nie langer as vyf dae aaneenlopend weg wees uit Plettenbergbaai nie.
Rohde moet ook elke Woensdag en Saterdag tussen 06:00 en 18:00 by die Plettenbergbaai-polisiestasie aanmeld.
Rohde mag ook nie aansoek doen vir enige paspoort nie en die bevel is ook deurgegee aan die departement van binnelandse sake en die Britse en Australiese ambassades in Suid-Afrika.
Susan Rohde se liggaam is in ŉ toegesluite badkamer gekry van die kamer wat sy in Julie 2016 met haar man by die luukse Spier-wynlandgoed in Stellenbosch gedeel het.
ŉ Elektriese koord was om haar nek gedraai en aan ŉ haak agter die badkamerdeur vasgemaak.
Regter Gyaat Salie-Hlope het Rohde in Februarie vanjaar tot 18 jaar tronkstraf vir die moord gevonnis en vyf jaar vir dwarsboming van die gereg. Drie jaar van laasgenoemde vonnis word gelyklopend met die vonnis vir moord uitgedien.
In die nuus Jason Rohde
Hond uit brandende gebou gered
Liggaam in spruit by Trichardt gevind
Nou toe nou
Ek het ‘n gevoelte dié mannetjie gaan ‘n vals paspoort kry en land-uit vlug.
Hierdie ding is al lankal lekker beplan saam met die advokaat. Vir hierdie ou gaan dit Kersfees in Thailand wees. Die arme ou wat net R500 vir borgtog kan bekostig gaan seker Christmas maar in Polsmoor moet spandeer? Nou sal daai ander vrou moordenaar Rod Packham ook seker ‘n plan maak? Soe as hy nou op borgtog uit is vir hoe lank gaan hy op die strand le en suntan voordat hy sy 20 jaar gaan uitdien, OMDAT HY SY VROU WREED VERMOOR HET!!
As ek hy is, sny ek n lyn. Hy hoef nie eens land uit te vlug nie. Of hy kan net oor die grens stap Namibië toe, daai grens word nie bewaak nie. Selfs al vang hulle hom weer na n ruk, sal dit die moeite werd wees. Daai bietjie ekstra straf sal nie so erg wees nie.
As jy die hofsaak gevolg het sal jy weet hy is onskuldig.
Die (vroue) regter het hom meer geroskam oor sy ontrouheid as oor die gewaande “moord”
Mense hy het sy vrou doodgemaak, is skuldig bevind, tronktoe gestuur. Ons regstelsel suck!!!!!!!!!